Aber die wo dran verdiene,  die wo schnäu und guet verdiene,  die hei eifach ghüeschtlet  und hei eifach gwartet,  eifach uf Zyt gschpüut,  gwartet,  gwartet bis mer müed wärde,  bis mer säuber z Gfüeu überchöme,  mir heige jetz lang gnueg gliiret  und lang gnueg dergäge gkämpft,  eifach warte tüesi, warte, warte,  bis das wo isch,  das  Abnormale,  eim normau vorchunnt,  bis aui die Risike  und aui di Abfäu,  wo ewig strahle,  eim normau vorchöme,  und das wo müesst si,  das wo nach Vernunft und Logik,  normau müesst si,  der Atomuusstig  abbnormau, utopisch, wäutfrömd.